 Generate an article for the following headline: 2023 Presidential Election: Ajulo ní ó ti ń rúgbó bọ láàrin Tinubu àti Osinbajo, àwọn àgbà Yorùbá kò gbọdọ wòran : Yoruba ni agba kii wa lọja, ki ori ọmọ tuntun wọ nitori bi aye ba toju agba bajẹ, a jẹ pe aimọ iwa hu wọn ni. Eyi lo mu ki agbà ọjẹ agbẹjọrò kan, Dókítà Kayode Ajulo, ti ké sí awọn agbaagba nilẹ Yoruba lati dide yanju aawọ si ọrọ oselu lẹkun iwọ oorun guusu Naijiria. Ajulo wa ke si Ààrẹ àná lórílẹ èdè Nàìjíríà, Olusegun Obasanjo, Ọọni ilé Ifẹ, Ọba Adeyeye Ogunwusi ati Awujalẹ ti Ìjẹbú, Ọba Sikiru Adetona. Bakan naa lo tun n ke si Alake ti Ẹgba Ọba Adedotun Aremu Gbadebo, Aare Ona Kakanfo fun ilẹ Yoruba, Iba Gani Adams ati alagba Ayo Adebanjo ti Afenifere. Kayode Ajulo tun nahun ke si àwọn àgbààgbà ilẹ Yorùbá mìíràn sugba ara wọn fi wa ojutu si aawọ oselu naa. Ki lo de ti Ajulo fi n ke sawọn agbaagba Yoruba? Pataki ohun ti Ajulo n pe awọn agbaagba yii fun ni láti tètè paná rògbòdìyàn tó fẹ máa ṣúyọ lágbo òṣèlú láàárín Adarí àpapọ fẹgbẹ òṣèlú APC, Bola Ahmed Tinubu àti igbákejì Ààrẹ orílẹ èdè yìí, Yemi Osinbajo. Ajulo ní àwọn àgbààgbà ilẹ Yorùbá gbọdọ pe àpérò ńlá níbi tí gbogbo àwọn adarí ilẹ Yorùbá, tó fi mọ àwọn gómìnà tó wà lórí ipò àti àwọn tó ti fi ipò sílẹ. O ni ti wọn ko ba pe ipade ajọ nla to nironu nilẹ Yoruba lori eto oselu, afaimọ kí ẹkùn Yorùbá mase rí ọwọ mú níbi ètò ìdìbò gbogbogboò ọdún 2023. Nínú àtẹjáde kan tí Ajulo fi síta ló ti wòye awuyewuye tó ń wáyé láàárín alátìlẹyìn Tinubu àti Osinbajo léyìí tó ní ó le ṣe ìdíwọ fún kí ilẹ Yorùbá pèsè Ààrẹ lọdún 2023. Yóò jẹ àdánù ńlá kí ẹkùn Gúúsù Ìwọ Oòrùn pàdánù ipò láti mú àtúntò bá orílẹ èdè Nàìjíríà. Ohun tí ó fóju hàn ni pé kò sí ááwọ láàárín Tinubu àti Osinbajo ṣùgbọn àwọn alátìlẹyìn wọn ti ń ju òkò ọrọ lu ara wọn. Adarí àgbà fún àjọ àgùnbánirọ ní orílẹ èdè Nàìjíríà NYSC, ọgágun Shuaibu Ibrahim ti sọ lọjọ Ẹtì pé ipa àwọn àgùnbánirọ sí ìṣọkan àti ètò ọrọ ajé orílẹ èdè yìí kò ṣé fọwọ rọ sẹyìn rárá. Shuaibu ní Ìpínlẹ Kaduna sọ pé láìsí àwọn àgùnbánirọ ìkúrẹtẹ kò bá ti bá ètò ẹkọ àti ìlera. Nígbà tó ń bá àwọn akọròyìn sọrọ níbi ìfilọlẹ ètò ìtẹwé àjọ náà, tó sì ké pe awon ọmọ orílẹ èdè Nàìjíríà láti ṣàtìlẹyìn fún àjọ náà kí ìdí tí wọn fi ṣe ìdásílẹ rẹ ba a lè jẹ àmúṣe. Bákan náà lọ pé fún àtìlẹyìn NYSC Trust Fund lójúnà à ti lè máa fún àwọn àgùnbánirọ ní owó tí wọn yóò máa fi bẹrẹ okoòwò ní kété tí wọn bá ti parí sísin ilẹ baba wọn tán. Awọn iṣẹ wo ni Agunbanirọ n ṣe ni Naijiria bayii? Shuahibu tẹsíwájú pé onírúurú okoòwò ni àjọ NYSC ti dágbálé bíi ilé iṣẹ aṣọ, ilé iṣẹ omi àti ilé ìtẹwé, tó sì ní gbogbo owó tí àwọn bá ń rí níbẹ ni wọn yóò máa kó sí àpò ijoba. Shuahibu fi kun un pé èròńgbà àwọn ni láti ní ẹka kọọkan ni gbogbo ẹkùn mẹfà orílẹ èdè Nàìjíríà lójúnà à ti rí pé àwọn àgùnbánirọ ń kọ iṣẹ ọwọ lásìkò tí wọn bá ń sin ilẹ baba wọn. 